CLASS. XXIV. CRYPTOGAMTA 
324 
Strietur ae angustae', opacae. Articuli 
subregulares , hyalini, praelongi ad stricturas pa- 
rum angustati et subopaci. 
Capsulae ramos terminantes solitariae, ovales, 
colore et figura Oleae europaeae fructum exacte 
referentes, opacissimae, ut contenta discerni ne- 
queant, in vitri lamina ad lucem sub mierpseopio 
margine pellucido circumscriptae, apice nunc et ple- 
rumque obtusae et rotundatae, nunc, sed rarius, 
acumine pellucido membranaceo terminatae. 
Per siccitatem stricturae evidentiores et 
articuli parum corrugati conspiciuntur. Cap- 
sulae tunc basi contractae et quasi applanatae penis 
glandis figuram aemulantur. Chartae vel vitro laxius 
adhaerent fila et non nisi in aqua sale marino ma- 
ritata, et quidem tardissime, reviviscunt. 
Observ, L Nonnunquam, sed rarissime, supra 
capsulam elongatur ramus novamque apice 
producit capsulam , quo facto prior cap- 
sula a posteriore ultra lineam remota, in- 
tra articuli medium haeret, ut vesicula ae- 
rea in Fuco nodoso, 
Observ. II. Quamvis recedat capsularum natura 
a congeneribus , Ceramio adseribere ma- 
lui, quam novum genus constituere. 
17. CERAMIUM tubulosum. 
C. filis subgelatinosis, filiformibus, tubulosis, 
teretibus, ramosissimis, spurie geniculatis strictu- 
ris subregularibus , ramis ramulisque subverticillatis 
capsulis lateralibus, sessilibus, sparsis, hemisphae- 
ricis. 
